62018TJ0757_INF
Rozsudok Všeobecného súdu (šiesta komora) z 19. januára 2022 –Koinopraxia Touristiki Loutrakiou/Komisia
(vec T‑757/18)
„Štátna pomoc – Grécke kasína – Režim upravujúci 80 % daň zo vstupného v rôznych výškach – Rozlišovanie medzi súkromnými a verejnými kasínami – Sťažnosť – Rozhodnutie, ktorým sa pomoc vyhlasuje za nezlučiteľnú s vnútorným trhom a nezákonnú a nariaďuje sa jej vymáhanie – Zrušenie rozhodnutia rozsudkom Všeobecného súdu – Rozhodnutie, ktorým sa konštatuje neexistencia štátnej pomoci – Žaloba o neplatnosť – Napadnuteľný akt – Prípustnosť – Právo na obhajobu“
1.
Súdne konanie – Vedľajšie účastníctvo – Námietka neprípustnosti nevznesená žalovaným – Neprípustnosť – Prekážka konania z dôvodu verejného záujmu – Preskúmanie súdom bez návrhu
(Štatút Súdneho dvora, článok 40 štvrtý odsek; Rokovací poriadok Všeobecného súdu, článok 129 a článok 142 ods. 3)
(pozri bod 32)
2.
Žaloba o neplatnosť – Akty, ktoré možno napadnúť žalobou – Akty určené na vytvorenie právnych účinkov – Pojem – Rozhodnutie Komisie o neexistencii štátnej pomoci prijaté po zrušení prvého rozhodnutia o nezlučiteľnosti pomoci s vnútorným trhom – Zrušené rozhodnutie, ktorým sa neskončilo konanie vo veci formálneho zisťovania ku všetkým skutočnostiam uvedeným v pôvodne podanej sťažnosti – Zahrnutie
(článok 108 ods. 3 a článok 263 ZFEÚ)
(pozri body 44 – 55)
3.
Pomoc poskytovaná štátmi – Správne konanie – Povinnosti Komisie – Rozhodnutie Komisie, ktorým sa pomoc vyhlasuje za nezlučiteľnú s vnútorným trhom a nariaďuje sa jej vrátenie – Zrušenie pre nesprávne právne posúdenie a zjavne nesprávne posúdenie – Nová analýza vyžadovaná rozsudkom o zrušení, ktorú môže Komisia vykonať bez toho, aby pokračovala vo vyšetrovaní veci – Právo byť vypočutý, ktoré bolo dodržané pri prijatí zrušeného rozhodnutia – Prijatie nového rozhodnutia bez opätovného začatia konania vo veci formálneho zisťovania – Prípustnosť
(článok 108 ods. 2 a článok 266 ZFEÚ)
(pozri body 66 – 72, 79 – 89, 91 – 101)
4.
Právo Európskej únie – Zásady – Právo na obhajobu – Uplatnenie na správne konania začaté Komisiou – Preskúmanie nezákonného opatrenia pomoci – Práva priznané jedine v prospech členských štátov, s vylúčením doktnutých osôb
(článok 108 ods. 2 ZFEÚ)
(pozri body 90, 91)
Predmet
Návrh podľa článku 263 ZFEÚ na zrušenie rozhodnutia Komisie (EÚ) 2018/1575 z 9. augusta 2018 o opatreniach pre určité grécke kasína SA.28973 – C 16/2010 (ex NN 22/2010, ex CP 318/2009) vykonaných Gréckom (Ú. v. EÚ L 262, 2018, s. 61)
Výrok
1.
Žaloba sa zamieta.
2.
Koinopraxia Touristiki Loutrakiou AE OTA – Loutraki AE – Klab Otel Loutraki Kazino Touristikes kai Xenodocheiakes Epicheiriseis AE je povinná nahradiť trovy konania.